Αξιολόγηση των στελεχών Pseudomonas chlororaphis ToZa7 και Bacillus amyloliquefaciens MBI600 ως διεγερτών άμυνας σε φυτά τομάτας εναντίον του PepMV και του TYLCV
Creators: name: Κατίου, Δήμητρα Πασχάλη
Publisher: name: Aristotle University of Thessaloniki
Year: 2024
Subjects: Παράγοντες Βιολογικής Καταπολέμησης (Στελέχη Pseudomonas, Bacillus)
Φυτά Τομάτας
Ιολογικές ασθένειες (PepMV, TYLCV)
Biological Control Agents (Pseudomonas, Bacillus strains)
Tomato Plants
Viral Diseases (PepMV, TYLCV)

description: Οι ιολογικές ασθένειες των φυτών αποτελούν μία σημαντικότατη απειλή των καλλιεργειών και ειδικά των κηπευτικών. Η δυσκολία διαχείρισης των ιών έγκειται στην αδυναμία αντιμετώπισής τους, ενώ η φυτοπροστασία στηρίζεται κατά κύριο λόγο στην πρόληψη. Έτσι, καθίσταται όλο και πιο επιτακτική η εξεύρεση αποτελεσματικών μέτρων προστασίας, μία ανάγκη που έστρεψε την έρευνα στην ανεύρεση και εκμετάλλευση κατάλληλων βιολογικών μέσων που συνδυάζουν την φιλικότητα προς το περιβάλλον και τον χρήστη, με ταυτόχρονη μείωση των επιπτώσεων από ιολογικές προσβολές. Στην παρούσα εργασία μελετήθηκαν δύο μικροβιακοί βιολογικοί παράγοντες εναντίον του ιού του μωσαϊκού του pepino και του ιού του κίτρινου καρουλιάσματος των φύλλων της τομάτας. Συγκεκριμένα, μελετήθηκαν το στέλεχος Pseudomonas chlororaphis ToZa7, γνωστό για τη δράση του στην προστασία της τομάτας από μυκητολογικές προσβολές και το εμπορικό σκεύασμα Serifel® (BASF) του στελέχους MBI600 του Bacillus amyloliquefaciens. Οι βιολογικοί παράγοντες εφαρμόστηκαν με εμβάπτιση και ριζοπότισμα, σε νεαρά φυτά τομάτας, πριν ή/και μετά τη μόλυνση με τους προαναφερθέντες ιούς. H αποτελεσματικότητά τους αξιολογήθηκε αρχικά χονδρικά από την καθυστέρηση εμφάνισης συμπτωμάτων τους και κατόπιν, από το ιικό φορτίο που προσδιορίστηκε μέσω της μεθόδου real-time RT ή PCR . Η μακροσκοπική εξέταση έδειξε μείωση της έντασης των συμπτωμάτων και καθυστέρηση εμφάνισης αυτών. Στο πλαίσιο της διατριβής, αξιολογήθηκε η αντίδραση της μοριακής ανίχνευσης των ιών ως προς την ευαισθησία της, με την κατασκευή πρότυπων καμπύλων που επιβεβαίωσαν την εξειδίκευσή της με ποσοστό αποτελεσματικότητας ανώτερο του 100%. Τα ποσοτικοποιημένα αποτελέσματα της real-time PCR επιβεβαίωσαν αυτό που υπέδειξε η εικόνα των φυτών, δηλαδή, σημαντικά μειωμένο ιικό τίτλο, συγκριτικά με τους μάρτυρες. Συμπερασματικά, και τα δύο στελέχη αποδείχθηκαν ικανοί ανασταλτικοί παράγοντες της έντασης των δύο ασθενειών, αλλά όχι αποτρεπτικοί παράγοντες μόλυνσης.
description: Plant viral diseases have troubled the agricultural world for many centuries and their management is based on prevention. The lack of effective repressive measures to control viruses, has led scientists to examine and discover the use of biocontrol agents that combine the efficacy of plant protection and the environmental friendliness, all whilst reducing the diseases’ intensity. In the present study, we evaluated two different microbial biocontrol agents, against the pepino mosaic virus and tomato yellow leaf curl virus in tomato. Pseudomonas chlororaphis ToZa7, previously known for its biocontrol activity against fungal diseases, in tomato and the commercial formulation Serifel® (BASF) of Bacillus amyloliquefaciens MBI600 were tested in planta, through drench pot application, to young tomato plants, either before or/and after inoculation with the viruses mentioned above. Their effectiveness was roughly evaluated by examining the disease severity based on the visible symptoms on the infected plants and the time of their appearance, and subsequently by estimating in detail the viral titer through a real-time RT or PCR test depending on the virus. Macroscopic examination showed that both biocontrol agents reduced the disease severity, since the symptoms were milder and appeared a few days later. The efficiency and sensitivity of the molecular detection method of the viruses was also evaluated with the design of a standard curve. Both detection protocols were evaluated as sensitive with an efficiency higher than 100%. The real-time PCR results confirmed what the phenotype of the plants already indicated, i.e. a significantly lower viral load in comparison to the controls. In conclusion, both biocontrol agents reduced the disease severity of the two viruses but could not prevent the infection.